|  |  |  |
| --- | --- | --- |
|  | **Līgums** **par Eiropas Savienības fonda projekta īstenošanu** |  |
|  | **Nr.** **@nr** |  |

|  |  |
| --- | --- |
| Rīgā, | Datums skatāms laika zīmogā |

Centrālā finanšu un līgumu aģentūra (turpmāk – Sadarbības iestāde), Smilšu iela 1, Rīga, LV-1919, reģistrācijas Nr. 90000812928, kuras vārdā saskaņā ar Ministru kabineta 2012. gada 6. novembra noteikumiem Nr. 745 “Centrālās finanšu un līgumu aģentūras nolikums” @cfla\_paraksttiesigas\_amatpersonas\_ricibas\_pamatojums un Eiropas Savienības fondu 2021.—2027. gada plānošanas perioda vadības likumu (turpmāk – likums) rīkojas @cfla\_paraksttiesigas\_amatpersonas\_vards\_uzvards\_amats , no vienas puses,

un @finansejuma\_sanemeja\_nosaukums (turpmāk – Finansējuma saņēmējs), @finansejuma\_sanemeja\_adrese , reģistrācijas Nr. @fs\_registracijas\_vai\_nodklu\_maksataja\_nr, kura vārdā saskaņā ar @fs\_paraksttiesigas\_amatpersonas\_ricibas\_pamatojums rīkojas @fs\_paraksttiesigas\_amatpersonas\_vards\_uzvards\_amats uz likuma pamata kā Eiropas Savienības (turpmāk — ES) Eiropas Sociālā fonda Plus finansējuma saņēmējs, no otras puses,

kopā - Puses, katrs atsevišķi - Puse,

pamatojoties uz Ministru kabineta (turpmāk — MK) 01.07.2025. noteikumiem Nr. 404 “Eiropas Savienības kohēzijas politikas programmas 2021.– 2027. gadam 4.2.4. specifiskā atbalsta mērķa”Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.1. pasākuma “Atbalsts nozaru vajadzībās balstītai pieaugušo izglītībai” otrās kārtas īstenošanas noteikumi” (turpmāk — SAM MK noteikumi), ES un Latvijas Republikas normatīvajiem aktiem par ES fondu vadību un Sadarbības iestādes @lemuma\_datums lēmumu Nr. @lemuma\_nr par projekta iesnieguma ” @projekta\_iesnieguma\_nosaukums ” (turpmāk — Projekts) apstiprināšanu,

pamatojoties uz Ministru kabineta (turpmāk — MK) 01.07.2025. noteikumiem Nr. 404 “Eiropas Savienības kohēzijas politikas programmas 2021.– 2027. gadam 4.2.4. specifiskā atbalsta mērķa”Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.1. pasākuma “Atbalsts nozaru vajadzībās balstītai pieaugušo izglītībai” otrās kārtas īstenošanas noteikumi” (turpmāk — SAM MK noteikumi), ES un Latvijas Republikas normatīvajiem aktiem par ES fondu vadību un Sadarbības iestādes @lemuma\_datums lēmumu Nr. @lemuma\_nr par projekta iesnieguma ” @projekta\_iesnieguma\_nosaukums ” (turpmāk — Projekts) apstiprināšanu ar nosacījumu un @sadarbibas\_iestades\_lemuma\_datums atzinumu Nr. @sadarbibas\_iestades\_lemuma\_nr par lēmumā ietverto nosacījumu izpildi,

vienojas par Projekta īstenošanas, finansējuma piešķiršanas un uzraudzības kārtību, un noslēdz šo Līgumu par projekta īstenošanu (turpmāk - Līgums), paredzot, ka:

1. Projekta darbību īstenošana tiek uzsākta Līguma spēkā stāšanās dienā. Projekta darbības īsteno līdz @projekta\_beigu\_datums .
2. Projekta izdevumi ir attiecināmi no Līguma spēkā stāšanās dienas, izņemot SAM MK noteikumu 28.1. apakšpunktā minētās izmaksas, kas ir attiecināmas no SAM MK noteikumu spēkā stāšanās dienas 05.07.2025.
3. Projekta kopējie attiecināmie izdevumi: @kopejie\_attiecinamie\_izdevumi\_eur EUR ( @ProjektaKopejieAttiecinamieIzdevumiVardiem):
   1. Atbalsta summa: @atbalsta\_summa\_procentos % no attiecināmajiem izdevumiem, nepārsniedzot @atbalsta\_summa\_eur EUR ( @atbalsta\_summa\_summa\_vardiem ), no tās:
      1. Eiropas Sociālā fonda Plus finansējums: @fonda\_finansejums\_procentos % no attiecināmajiem izdevumiem, nepārsniedzot @fonda\_finansejums\_neparsniedz\_eur EUR ( @fonda\_finansejums\_neparsniedz\_summa\_vardiem);
      2. valsts budžeta finansējums: @budzeta\_finansejuma\_veids\_procentos % no attiecināmajiem izdevumiem, nepārsniedzot @budzeta\_finansejuma\_veids\_eur EUR ( @budzeta\_finansejuma\_veids\_summa\_vardiem);
   2. privātais attiecināmais finansējums: @privatais\_finansejums\_procentos % no attiecināmajiem izdevumiem, ne mazāk kā @privatais\_finansejums\_eur EUR ( @privatais\_finansejums\_summa\_vardiem) .
4. Projekts tiek īstenots saskaņā ar Līguma un tā pielikumu noteikumiem.
5. Finansējuma saņēmējs Līguma 1. pielikuma “Līguma vispārīgie noteikumi” 9 . sadaļā noteiktajā kārtībā var saņemt avansa maksājumu līdz 30 % no Eiropas Sociālā fonda Plus un valsts budžeta finansējuma kopsummas .
6. Puses, parakstot Līgumu, apliecina, ka nav apstākļu, kas aizliegtu Pusēm noslēgt šo Līgumu.
7. Līgums sagatavots ar šādiem pielikumiem, kas ir Līguma neatņemama sastāvdaļa:
   1. Līguma 1.pielikums: Līguma vispārīgie noteikumi;
   2. Līguma 2.pielikums: Projekta iesniegums ” @projekta\_iesnieguma\_nosaukums ” un tā pielikumi (ja attiecināms).
8. Puses vienojas, ka Projekta iesnieguma pielikumi ir Līguma neatņemama sastāvdaļa un to oriģināleksemplārus, ko iesniedzis Finansējuma saņēmējs Kohēzijas politikas fondu vadības informācijas sistēmā (turpmāk – Projektu portāls (KPVIS)), uzglabā Sadarbības iestāde. Finansējuma saņēmējs nodrošina aktuālo Projekta iesnieguma pielikumu iesniegšanu Sadarbības iestādei pēc tās pieprasījuma.
9. Vienošanās, kas starp Pusēm noslēgtas pēc šī Līguma spēkā stāšanās dienas, pievienojamas šim Līgumam un kļūst par tā neatņemamu sastāvdaļu.
10. Līgumā noteikto pienākumu izpildei Finansējuma saņēmējs izmanto Projektu portālā (KPVIS), Sadarbības iestādes tīmekļa vietnē [www.cfla.gov.lv](https://www.cfla.gov.lv/lv)pieejamos metodiskos materiālus un veidlapu aktuālās versijas.
11. Dokumentiem, kas iesniegti izmantojot Projektu portālu (KPVIS), ir juridiskais spēks, neatkarīgi no tā, vai tie satur rekvizītu “paraksts”. Par saistošiem atzīstami Pušu paziņojumi, kas nosūtīti izmantojot Projektu portālu (KPVIS).
12. Līgums sagatavots un parakstīts ar drošu elektronisko parakstu. Līgums stājas spēkā, kad to parakstījusi pēdējā no Pusēm, un ir spēkā līdz Pušu saistību pilnīgai izpildei.
13. Pušu paraksti:

|  |  |
| --- | --- |
| **Sadarbības iestādes vārdā:**\* | **Finansējuma saņēmēja vārdā:**\* |
| @cfla\_paraksttiesigas\_amatpersonas\_paraksta\_atsifrejums\_amats | @fs\_paraksttiesigas\_amatpersonas\_paraksta\_atsifrejums\_amats |

|  |
| --- |
| DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU |

|  |  |
| --- | --- |
|  | Līguma par Eiropas Savienības fonda projekta īstenošanu Nr. @nr |
|  | 1. pielikums |

### Līguma vispārīgie noteikumi

## Termini

* 1. **Atbalsta summa** — daļa no Attiecināmajiem izdevumiem , ko Sadarbības iestāde, pamatojoties uz Līguma nosacījumiem izmaksā Finansējuma saņēmējam gadījumā, ja Projekts īstenots atbilstoši Līguma nosacījumiem un ES un Latvijas Republikas normatīvo aktu (turpmāk — normatīvie akti) prasībām. Finansējuma saņēmējs var pretendēt uz Atbalsta summu par izdevumiem, kas radušies Projekta darbību īstenošanas laikā un par kuriem Finansējuma saņēmējs veicis maksājumus ne vēlāk kā 20 (divdesmit) darbdienu laikā pēc Projekta darbību īstenošanas laika beigu datuma un ne vēlāk kā 31.12.2029 .
  2. **Attiecināmie izdevumi** — izdevumi, ko Finansējuma saņēmējs Projektā norādījis kā attiecināmās izmaksas atbilstoši SAM MK noteikumiem un, kuras ir uzskaitītas Finansējuma saņēmēja un sadarbības partnera grāmatvedībā, ir identificējamas un pierādāmas, un ir pamatotas ar maksājumu un darījumu apliecinošajiem dokumentiem vai rezultātu pamatojošajiem dokumentiem, piemērojot vienkāršotās izmaksas.
  3. ***De minimis* atbalsts** — atbalsts, kuru Sadarbības iestāde vai Prasmju fonda pārvaldītājs piešķir saskaņā ar Regulas 2023/2831[[1]](#footnote-1) un SAM MK noteikumu nosacījumiem.
  4. **Dubultā finansēšana** — gadījumi, kad Finansējuma saņēmējs Attiecināmajos izdevumos ir iekļāvis izdevumus, kas vienlaikus tikuši, tiek finansēti vai kurus plānots finansēt no citiem ES, finanšu instrumentu, valsts vai pašvaldības līdzekļiem.
  5. **Finanšu korekcija** — Attiecināmo izdevumu proporcionāls samazinājums, kas tiek piemērots par konstatēto normatīvo aktu vai Līguma pārkāpumu Projekta īstenošanas vai Projekta pēcuzraudzības perioda ietvaros. Ja neatbilstoši veikto izdevumu summu nav iespējams noteikt vai arī gadījumos, kad neattiecināt visus neatbilstoši veiktos izdevumus būtu nesamērīgi, finanšu korekcijas tiek piemērotas atbilstoši Vadošās iestādes vadlīnijām[[2]](#footnote-2).
  6. **Interešu konflikts** — situācija, kurā personai, kas saistīta ar Projekta īstenošanu, amata pienākumu neatkarīgu un objektīvu izpildi vai uzdevumu veikšanu Projekta īstenošanas ietvaros negatīvi ietekmē iemesli, kas ir saistīti ar ģimeni, emocionālajām saitēm, politisko vai nacionālo piederību, ekonomiskajām vai kādām citām tiešām vai netiešām personīgajām interesēm, kas attiecīgajai personai ir kopējas ar sadarbības partneri, galasaņēmēju, radiniekiem vai darījumu partneriem - atbilstoši Regulā 2024/2509[[3]](#footnote-3), likumā “Par interešu konflikta novēršanu valsts amatpersonu darbībā” un citos normatīvajos aktos par interešu konflikta novēršanu noteiktajam.
  7. **Gala labuma guvējs** — Finansējuma saņēmēja vai sadarbības partnera Projektā īstenoto darbību dalībnieks, kas no dalības darbībā gūst labumu.
  8. **Maksājuma pieprasījums** — atbilstoši Līgumā noteiktajai kārtībai un izmantojot Projektu portālu (KPVIS), Sadarbības iestādē iesniegts dokumentu kopums par projekta izdevumiem un īstenošanas progresu, noslēgtajiem līgumiem, sasniegtajiem rezultātiem un rādītājiem[[4]](#footnote-4).
  9. **Izdevumus pamatojošie dokumenti** — attaisnojuma dokumenti (rēķini, faktūrrēķini, pavadzīmes, čeki, kvītis, avansa norēķini u. c.) un visi pārējie dokumenti (protokoli, līgumi, rīkojumi, pieņemšanas-nodošanas akti, darba laika uzskaites tabulas u. c.), kas pamato Projekta ietvaros veiktos izdevumus atbilstoši Vadošās iestādes vadlīnijām[[5]](#footnote-5).
  10. **Neatbilstoši veiktie izdevumi** — izdevumi, ko Finansējuma saņēmējs Projektā norādījis kā Attiecināmos izdevumus, bet kas nav iekļaujami Atbalsta summā, pamatojoties uz Sadarbības iestādes pieņemto lēmumu, ar kuru konstatēta neatbilstība normatīvo aktu izpratnē[[6]](#footnote-6).
  11. **Pēcuzraudzības periods** — 3 (trīs) gadu periods, kas sākas pēc noslēguma maksājuma veikšanas Finansējuma saņēmējam.
  12. **Plānoto maksājuma pieprasījumu iesniegšanas grafiks** — dokuments, kurā tiek noteikti plānotie Projekta maksājuma pieprasījumu apmēri un iesniegšanas termiņi un ko Finansējuma saņēmējs sagatavo un iesniedz Sadarbības iestādē izmantojot Projektu portālu (KPVIS).
  13. **Prasmju fonda pārvaldītājs** — saskaņā ar SAM MK noteikumu 2.10.punktu, privātpersona, kas, ievērojot prasmju fondu partnerības stratēģiskos lēmumus, veic prasmju fonda aprobāciju saimnieciskās darbības veidā par atlīdzību, kuru izmanto savas darbības nodrošināšana.
  14. **Projekta dalībnieks** — Finansējuma saņēmēja un sadarbības partnera organizēto Projekta pasākumu dalībnieks.
  15. **Rezultātu pamatojošie dokumenti, piemērojot vienkāršotās izmaksas** — Projektā īstenotās darbības un sasniegtos rezultātus apliecinošie dokumenti, kas saskaņā ar SAM MK noteikumiem un atbilstošajam vienkāršoto izmaksu veidam noteikti Vadošās iestādes metodikā.[[7]](#footnote-7)

## Finansējuma saņēmēja vispārīgie pienākumi un tiesības

* 1. Finansējuma saņēmējam ir pienākums:
     1. iesniegt un ievadīt informāciju par Projekta īstenošanu Projektu portālā (KPVIS) atbilstoši šim Līgumam, normatīvajiem aktiem, kā arī lietotāja līgumam par KPVIS izmantošanu;
     2. 3 (trīs) darbdienu laikā pēc izmaiņu veikšanas iesniegt Sadarbības iestādei informāciju par personām, kuras ir tiesīgas Finansējuma saņēmēja vārdā iesniegt un apstiprināt Projektu portālā (KPVIS) visus ar Projektu saistītos dokumentus (tai skaitā, maksājuma pieprasījumus), ja mainījusies iepriekš Sadarbības iestādei sniegtā informācija. Ja minētās personas darbojas uz Finansējuma saņēmēja izsniegtas pilnvaras pamata – iesniegt pilnvaru;
     3. Līguma darbības laikā Projektu portālā (KPVIS) paziņot Sadarbības iestādei izmaiņas Finansējuma saņēmēja pamatdatos (kontaktinformācija, adrese, pilnvarotā persona (ja attiecināms)) 3 (trīs) darbdienu laikā pēc to maiņas;
     4. Projekta īstenošanā nodrošināt visu normatīvajos aktos, Vadošās iestādes, Atbildīgās iestādes, Sadarbības iestādes un citu institūciju vadlīnijās un metodikās, kā arī Līgumā paredzēto nosacījumu izpildi;
     5. nodrošināt, lai Atbalsta summa tiktu izlietota saskaņā ar pareizas finanšu pārvaldības principu, ievērojot saimnieciskuma, lietderības un efektivitātes principus;
     6. nodrošināt, lai Projekta Attiecināmie izdevumi būtu tieši saistīti ar Projekta mērķu sasniegšanu un atbilstoši projekta īstenošanai piešķirtā finansējuma izlietošanas nosacījumiem;
     7. nodrošināt Projektā paredzēto mērķu, Projekta darbību rezultātu un rādītāju un, ja Projekts to paredz, horizontālo principu rādītāju sasniegšanu;
     8. nodrošināt komunikācijas un vizuālās identitātes pasākumus saskaņā ar Projektā plānoto un normatīvajos aktos,[[8]](#footnote-8) un vadošās iestādes vadlīnijās [[9]](#footnote-9) noteiktajām prasībām, tai skaitā, Finansējuma saņēmēja oficiālajā tīmekļa vietnē (ja tāda ir) un sociālo mediju vietnēs (ja tādas ir) publicēt īsu un samērīgu aprakstu par Projektu, tā mērķiem un rezultātiem;
     9. īstenojot Projektu, visos ar Projekta īstenošanu saistītajos dokumentos norādīt Projekta identifikācijas numuru;
     10. veikt pievienotās vērtības nodokļa uzskaiti atbilstoši Latvijas Republikas normatīvo aktu prasībām un neatgūt pievienotās vērtības nodokli, ja to saņem kā Atbalsta summu Projekta ietvaros, nodrošināt pievienotās vērtības nodokļa nodalītu uzskaiti;
     11. nepieļaut Interešu konflikta, korupcijas, krāpšanas un dubultā finansējuma situācijas iestāšanos un nekavējoties informēt Sadarbības iestādi par apstākļiem, kas rada vai kuru rezultātā varētu rasties kāda no minētajām situācijām. Nekavējoties informēt Sadarbības iestādi, ja Finansējuma saņēmējam ir zināma informācija vai aizdomas par iespējamu krāpšanu projektā;
     12. nekavējoties, bet ne vēlāk kā 5 (piecu) darbdienu laikā no dienas, kad Finansējuma saņēmējs par to uzzinājis, rakstiski informēt Sadarbības iestādi par jebkuriem apstākļiem, kas varētu mainīt Projekta īstenošanas atbilstību Līguma nosacījumiem, kā arī gadījumiem, ja kāds no Projektā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkādiem citiem būtiskiem notikumiem un apstākļiem, kas negatīvi ietekmē vai apdraud, vai kas pamatoti uzskatāmi par tādiem, kas varētu negatīvi ietekmēt vai apdraudēt Līguma izpildi, tai skaitā par Projekta īstenošanā konstatētajiem riskiem, kas var ietekmēt projektā plānoto finanšu plūsmu, Projekta īstenošanas laika grafiku un rādītāju sasniegšanu noteiktajos termiņos . Finansējuma saņēmējam ir pienākums rakstiski informēt Sadarbības iestādi par jebkādiem darījumiem ar Finansējuma saņēmēja kapitāla daļām, akcijām vai īpašumu, kas iegādāts vai radīts, izmantojot atbalsta līdzekļus, vai īpašumu, kas citādi guvis labumu no atbalsta, (ieskaitot, bet neaprobežojoties ar to atsavināšanu vai ieķīlāšanu) ;
     13. Projekta īstenošanas laikā un Sadarbības iestādes paziņotajā dokumentu glabāšanas termiņā un attiecībā uz komercdarbības atbalstu desmit gadus no dienas, kad Finansējuma saņēmējam ir piešķirts atbalsts un par piešķirto *de minimis* atbalstu Gala labuma guvējam desmit gadus no dienas, kurā piešķirts pēdējais atbalsts, nodrošināt visu ar Projekta īstenošanu un komercdarbības atbalstu saistīto dokumentu glabāšanu, tai skaitā, Projekta iesnieguma, jebkuru ar Projektu saistīto sarakstes dokumentu, iepirkuma dokumentācijas, Projektā noslēgto līgumu, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu atbilstoši Regulas 2021/1060[[10]](#footnote-10) 82. pantam. Pēc noslēguma maksājuma pieprasījuma pārbaudes Sadarbības iestāde vēstulē par apstiprinātiem Attiecināmajiem izdevumiem paziņo Finansējuma saņēmējam par dokumentu glabāšanas termiņu;
     14. Sadarbības iestāde 2.1.13. apakšpunktā minēto dokumentu glabāšanas termiņu var pārtraukt un proporcionāli pagarināt par laikposmu, kurā saistībā ar darbībām Projekta īstenošanas ietvaros ir uzsākts kriminālprocess vai tiesvedības process, vai pēc Eiropas Komisijas pieprasījuma.
     15. nodrošināt Sadarbības iestādei, citu ES fondu vadībā iesaistīto Latvijas Republikas un ES institūciju pārstāvjiem, šo noteikumu 7.4. apakšpunktā minēto iestāžu, kā arī citu kompetento institūciju pārstāvjiem pieeju visu ar Projekta īstenošanu saistīto dokumentu oriģināliem vai atvasinājumiem ar juridisku spēku un grāmatvedības sistēmai, kā arī attiecīgā Projekta īstenošanas vietai un nodrošināt iespējas iepriekš minēto institūciju pārstāvjiem veikt uzraudzību un kontroli visā Līguma darbības laikā, nodrošinot šo institūciju likumīgo prasību izpildi un brīvu piekļuvi Finansējuma saņēmēja grāmatvedības un finanšu dokumentiem, kas saistīti ar Projekta īstenošanu, kā arī citiem nepieciešamajiem dokumentiem, informācijai, finanšu līdzekļiem, telpām un citām materiālām vērtībām, tai skaitā, nodrošināt pieprasīto dokumentu izsniegšanu;
     16. pēc Sadarbības iestādes lūguma iesniegt pieprasīto informāciju un dokumentus Sadarbības iestādes noteiktajā termiņā, kas nav īsāks par 5 (piecām) darbdienām;
     17. Līgumā un Sadarbības iestādes noteiktajos termiņos izpildīt Līguma noteikumus un Sadarbības iestādes norādījumus;
     18. ja Projekta īstenošanā tiek konstatēti neatbilstoši veiktie izdevumi vai pārkāpums, pēc Sadarbības iestādes pieprasījuma atmaksāt Sadarbības iestādes norādītajā kontā nepamatoti izmaksāto Atbalsta summu vai tās daļu;
     19. līdz attiecīgā mēneša 25. datumam Projektu portālā (KPVIS) iesniegt Sadarbības iestādē pasākumu, apmācību, semināru un konferenču grafiku nākamajam mēnesim atbilstoši Sadarbības iestādes tīmekļa vietnē [www.cfla.gov.lv](https://www.cfla.gov.lv/lv) publicētajai veidlapai, iekļaujot informāciju par plānoto apmācību, semināru, pasākumu un konferenču norises vietu un laiku. Ja Finansējuma saņēmējs noteiktajā termiņā grafiku neiesniedz, uzskatāms, ka attiecīgās darbības netiek plānotas. Par izmaiņām pasākumu, apmācību, semināru un konferenču norises laikā vai vietā Finansējuma saņēmējs informē Sadarbības iestādi, informāciju par aktuālo norises laiku un vietu iesniedzot Projektu portālā (KPVIS) ne vēlāk kā vienu dienu pirms to norises vai tiklīdz informācija ir pieejama Finansējuma saņēmējam;
     20. nodrošināt datu iegūšanu no Projekta dalībniekiem un iekļaušanu pārskatā par Projekta dalībniekiem[[11]](#footnote-11) . Informāciju pārskatā par projekta dalībniekiem norādīt par dalību uzsākušajām personām;
     21. nodrošināt, ka Finansējuma saņēmēja iekšējā kontroles sistēma ir atbilstoša SAM MK noteikumos noteiktajām prasībām;
     22. atbilstoši SAM MK noteikumiem izstrādāt un ievērot iekšējo kārtību, kādā nodrošina *de minimis* atbalsta piešķiršanu Gala labuma guvējiem ;
     23. informēt katru Gala labuma guvēju par Prasmju fonda pārvaldītāja pieņemto lēmumu par komercdarbības atbalsta piešķiršanu;
     24. nodrošināt datu iegūšanu no Gala labuma guvējiem un iekļaušanu maksājuma pieprasījumā atbilstoši maksājuma pieprasījumā noteiktajam informācijas apjomam;
     25. ja Projekta īstenošanā atbilstoši SAM MK noteikumiem tiek iesaistīti Projekta dalībnieki :
         1. uzņemties atbildību par Projekta īstenošanu un šajā Līgumā paredzēto saistību izpildi;
         2. uzņemties atbildību par jebkādām Projekta īstenošanas gaitā pieļautajām neatbilstībām un pārkāpumiem arī gadījumā, ja šāda neatbilstība vai pārkāpums ir radies Projekta īstenošanā iesaistītā Projekta dalībnieka rīcības rezultātā , un atmaksāt nepamatoti apstiprināto un izmaksāto Atbalsta summu vai tās daļu ;
     26. Projekta ietvaros veicot personu datu apstrādi, tajā skaitā to uzkrāšanu un iesniegšanu Sadarbības iestādei, ievērot normatīvajos aktos par personu datu (tai skaitā, īpašu kategoriju personas datu) aizsardzību noteiktās prasības;
     27. Projekta izmaksu pieauguma gadījumā segt sadārdzinājumu no saviem līdzekļiem;
     28. izmantot Projekta ietvaros iegādātos pamatlīdzekļus/vērtības Projektā plānoto darbību veikšanai un saskaņā ar Projektā paredzēto mērķi;
     29. Finansējuma saņēmēja reorganizācijas gadījumā nodrošināt ar Līgumu uzņemto saistību nodošanu tā saistību pārņēmējam, informējot par to Sadarbības iestādi;
     30. ievērot Regulas 2021/1060[[12]](#footnote-12) 66.pantā noteikto un nodrošināt, ka Finansējuma saņēmējs pēdējo divu gadu laikā pirms Projekta iesniegšanas nav veicis pārcelšanu uz Projekta īstenošanas vietu un divus gadus pēc Projekta darbību īstenošanas pabeigšanas Projekta darbības netiek pārceltas uz citu valsti;
     31. nodrošināt Projekta rezultātu saglabāšanu un ilgtspēju, kā arī izmantot Projekta ietvaros iegādātos pamatlīdzekļus Projektā plānoto darbību veikšanai un saskaņā ar Projektā paredzēto mērķi, ievērojot Regulas 2021/1060[[13]](#footnote-13) 65. pantā un SAM MK noteikumos noteiktos nosacījumus un termiņus Projekta darbību īstenošanas laikā un Pēcuzraudzības periodā, kā arī neizdarīt būtiskas izmaiņas Projektā, tai skaitā:
         1. izmantot Projektā sasniegtos rezultātus Projektā plānoto darbību veikšanai un saskaņā ar Projektā paredzēto mērķi;
         2. nodrošināt, ka netiek pārtraukta produktīvā darbība, t. i., Finansējuma saņēmējs netiek likvidēts, reorganizēts (apvienots, pārveidots vai sadalīts), kā arī nepieļaut situāciju, kurā tiek pārtraukta Līgumā paredzētā darbība, izņemot gadījumus, kad saņemta Sadarbības iestādes iepriekšēja rakstveida atļauja un Finansējuma saņēmēja iecerētās darbības neizraisa nevēlamās sekas — tās neietekmē Projekta būtību, īstenošanas nosacījumus un nesniedz nepamatotas priekšrocības;
     32. nekavējoties rakstiski informēt Sadarbības iestādi, ja Projekta darbību īstenošanas laikā vai Pēcuzraudzības periodā Finansējuma saņēmējam ir radušies iepriekš neparedzēti, ar Projektu un tā rezultātu izmantošanu saistīti ieņēmumi;
     33. veikt citas Līgumā un lēmumā par Projekta iesnieguma apstiprināšanu noteiktās darbības.
  2. Finansējuma saņēmējam ir tiesības:
     1. saņemt Atbalsta summu, ja Projekts ir īstenots saskaņā ar normatīvo aktu un Līguma nosacījumiem, ievērojot noteikto kārtību un termiņu;
     2. saņemt nepieciešamo informāciju par Projekta īstenošanas nosacījumiem, tai skaitā, saņemt konsultācijas par ieteicamajiem Projekta īstenošanā konstatēto risku mazinošajiem pasākumiem;
     3. izmantot citas normatīvajos aktos un Līgumā paredzētās tiesības.

## Sadarbības iestādes vispārīgie pienākumi un tiesības

* 1. Sadarbības iestādei ir pienākums:
     1. konsultēt Finansējuma saņēmēju par Projekta īstenošanu, tai skaitā, sniegt informāciju par Projekta īstenošanā konstatētajiem riskiem un ieteicamajiem risku mazinošajiem pasākumiem;
     2. veikt Projekta īstenošanas uzraudzību un kontroli visā Līguma darbības laikā un izvērtēt Projekta īstenošanas atbilstību normatīvo aktu un Līguma nosacījumiem;
     3. pārbaudīt Finansējuma saņēmēja maksājuma pieprasījumu un apstiprināt Finansējuma saņēmēja maksājuma pieprasījumā iekļautos izdevumus, ja tie ir attiecināmi , un pieņemt lēmumu par Atbalsta summas vai tās daļas atmaksu;
     4. apstrādājot Finansējuma saņēmēja iesniegtos personu datus, ievērot normatīvajos aktos par personu datu (tai skaitā, īpašu kategoriju personas datu) aizsardzību noteiktās prasības;
     5. pieņemt lēmumu par neatbilstoši veikto izdevumu konstatēšanu, finanšu korekcijas piemērošanu, uz laiku apturēt maksājumu veikšanu Finansējuma saņēmējam un atgūt nepamatoti apstiprināto un izmaksāto Atbalsta summu vai tās daļu atbilstoši ES un Latvijas Republikas normatīvo un tiesību aktu prasībām, kā arī Eiropas Komisijas un Vadošās iestādes vadlīnijām, skaidrojumiem, norādījumiem un lēmumiem . Komercdarbības atbalsta nosacījumu pārkāpumu gadījumā Sadarbības iestāde pieņem lēmumu par nelikumīga komercdarbības atbalsta konstatēšanu un to atgūst;
     6. veikt citas normatīvajos aktos un Līgumā noteiktās darbības.
  2. Sadarbības iestādei ir tiesības:
     1. pieprasīt un saņemt no Finansējuma saņēmēja, valsts informācijas sistēmām un reģistriem, ārējām datu bāzēm informāciju par Finansējuma saņēmēju un tā saimniecisko darbību un Gala labuma guvējiem , kas nepieciešama, lai nodrošinātu Projekta īstenošanas uzraudzību un kontroli, kā arī krāpšanas un neatbilstību risku identificēšanai veikt šīs informācijas uzkrāšanu un apstrādi Eiropas Komisijas uzturētajā projektu risku vērtēšanas sistēmā ARACHNE;
     2. rīkoties ar jebkādu informāciju saistībā ar Projekta īstenošanu, īpaši tā publicitātes vai informācijas izplatīšanas nolūkā, ievērojot attiecīgās informācijas raksturu, tai skaitā, nosacījumus ierobežotas pieejamības informācijas izplatīšanai;
     3. Līguma darbības laikā pieprasīt un saņemt visus nepieciešamos dokumentus un skaidrojumus, kas saistīti ar Līguma izpildi;
     4. izmantot citas normatīvajos aktos un Līgumā paredzētās tiesības.

## Valsts atbalsta nosacījumi

* 1. Ja Finansējuma saņēmējs vai sadarbības partneris darbojas vienā vai vairākās Regulas 2023/2831[[14]](#footnote-14) 1. panta 1. punkta “a”, “b”, “c” un “d” apakšpunktā minētajās nozarēs, Finansējuma saņēmējs vai attiecīgi sadarbības partneris nodrošina šo nozaru darbību vai uzskaites nodalīšanu, lai saskaņā ar Regulas 2023/2831 1. panta 2. punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar SAM MK noteikumiem.
  2. Ja Finansējuma saņēmējs vai tā sadarbības partneris projekta īstenošanas laikā maina SAM MK noteikumu 25. punktā minēto darbību īstenošanas veidu, tad Finansējuma saņēmējs par to informē Sadarbības iestādi un Sadarbības iestāde lemj par izmaiņām *de minimis* atbalsta piešķiršanā, attiecīgi piešķirot *de minimis* atbalstu vai to koriģējot.
  3. Finansējuma saņēmējs nodrošina, ka:
     1. Gala labuma guvējiem *de minimis* atbalstu piešķir, ievērojot Regulas 2023/2831[[15]](#footnote-15) 1. panta 1. punktā minētos nozaru un darbības ierobežojumus. Ja Gala labuma guvējs darbojas nozarēs, kas norādītas minētajos punktos, gan vienā, gan vairākās nozarēs vai citās darbības jomās, uz kurām attiecas šīs regulas darbības jomas, komercdarbības atbalstam, ko piešķir minētajām nozarēm vai darbības jomām, šo regulu piemēro ar nosacījumu, ka darbības vai izmaksas tiek nošķirtas, lai darbības nozarēs, kuras ir izslēgtas no šīs regulas darbības jomas, negūtu labumu no *de minimis* atbalsta, ko piešķir saskaņā ar šo regulu;
     2. pirms *de minimis* atbalsta piešķiršanas pārbauda, vai trīs gadu periodā no konkrētā datuma, kad piešķirts *de minimis* atbalsts līdz konkrētam datumam, kas ir jaunā piešķiramā atbalsta datums, piešķirtā *de minimis* atbalsta summa nepārsniedz Regulas 2023/2831[[16]](#footnote-16) 3. panta 2. punktā noteikto maksimālo *de minimis* atbalsta apmēru. Izvērtējot *de minimis* atbalsta apmēru, jāvērtē saņemtais *de minimis* atbalsts viena vienota uzņēmuma līmenī. Vienots uzņēmums ir tāds uzņēmums, kas atbilst Regulas 2023/2831 2.panta 2.punktā minētajiem kritērijiem;
     3. *De minimis* atbalsta finanšu uzskaiti veic saskaņā ar normatīvajiem aktiem[[17]](#footnote-17) par *de minimis* atbalsta uzskaites un piešķiršanas kārtību.
     4. ja tiek konstatēts nelikumīgi piešķirts komercdarbības atbalsts, tad piemēro atgūšanas kārtību atbilstoši SAM MK noteikumos noteiktajam.
  4. Nelikumīga komercdarbības atbalsta gadījumā piemēro SAM MK noteikumos noteikto nelikumīga komercdarbības atbalsta atgūšanas kārtību.

## Finansējuma saņēmēja un tā sadarbības partnera sadarbības noteikumi

* 1. Finansējuma saņēmējs noslēdz sadarbības līgumu vai vienošanos ar Projektā un SAM MK noteikumos noteikto sadarbības partneri par pušu savstarpējām saistībām attiecībā uz Projekta ieviešanu saskaņā ar MK noteikumos[[18]](#footnote-18) noteikto kārtību un pēc pieprasījuma to iesniedz Sadarbības iestādē.
  2. Finansējuma saņēmējs, īstenojot Projektu sadarbībā ar sadarbības partneri, nodrošina, ka:
     1. Projekta īstenošanā iesaistītais sadarbības partneris darbības, kas saistītas ar Projekta īstenošanu, tai skaitā, iepirkumu, veic saskaņā ar piemērojamajiem normatīvajiem aktiem un citiem šajā Līgumā norādītajiem saistošajiem dokumentiem;
     2. sadarbības partneris nodrošina Projekta uzraudzībai nepieciešamo rādītāju apkopošanu;
     3. sadarbības partneris ievēro publicitātes prasības atbilstoši MK noteikumos[[19]](#footnote-19) un šī Līguma 2.pielikumā noteiktajam;
     4. Projekts ir atbilstošs normatīvajiem aktiem attiecībā uz Projekta īstenošanu partnerībā un to, ka sadarbības partneris ievēro šajā Līgumā noteiktos Finansējuma saņēmēja pienākumus un starp Finansējuma saņēmēju un sadarbības partneri noslēgtajā sadarbības līgumā vai vienošanās paredzētos noteikumus;
     5. sadarbības partneris ir informēts par Projekta norisi;
     6. sadarbības partnerim nodotās, ar Projekta īstenošanu saistītās tiesības un pienākumi netiek nodoti citai personai;
     7. sadarbības partneris Projekta īstenošanas laikā un Sadarbības iestādes paziņotajā dokumentu glabāšanas termiņā un attiecībā uz komercdarbības atbalstu desmit gadus no dienas, kad Finansējuma saņēmējs ir piešķīris atbalstu nodrošina visu ar Projekta īstenošanu un komercdarbības atbalstu saistīto dokumentu glabāšanu, jebkuru ar Projektu saistīto sarakstes dokumentu, iepirkuma dokumentācijas, Projektā noslēgto līgumu, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu atbilstoši Regulas 2021/1060[[20]](#footnote-20) 82. pantam un nodrošina dokumentu kopiju iesniegšanu vai uzrādīšanu pēc Sadarbības iestādes pieprasījuma Finansējuma saņēmēja noteiktā termiņā;
     8. sadarbības partneris iesaistās Projekta īstenošanā ar tā valdījumā vai īpašumā esošu mantu, intelektuālo īpašumu, finansējumu vai cilvēkresursiem. Šādu ieguldījumu rezultātā Finansējuma saņēmējam ar sadarbības partneri nevar rasties tādas tiesiskās attiecības, no kurām izrietētu, ka šis darījums atbilst publiskā iepirkuma līguma pazīmēm atbilstoši Publisko iepirkumu likumam un normatīvajam aktam [[21]](#footnote-21) ;
     9. Sadarbības iestādes, Eiropas Komisijas, Eiropas Biroja krāpšanas apkarošanai, Korupcijas novēršanas un apkarošanas biroja, ES fondu vadībā iesaistīto institūciju, Valsts kontroles un Iepirkumu uzraudzības biroja pārstāvjiem ir pieeja visu ar Projekta īstenošanu saistīto dokumentu oriģināliem un grāmatvedības sistēmai, kā arī attiecīgā Projekta īstenošanas vietai;
     10. ir iespējas veikt uzraudzību un kontroli visā Līguma darbības laikā, nodrošinot šo noteikumu 5.2.9. apakšpunktā noteikto institūciju likumīgo prasību izpildi un iespēju tikties ar Projekta dalībniekiem un brīvu piekļūšanu sadarbības partnera grāmatvedības un finanšu dokumentiem, kas saistīti ar Projekta īstenošanu, kā arī citiem nepieciešamajiem dokumentiem, informācijai, finanšu līdzekļiem, telpām un citām materiālām vērtībām, kas attiecas uz veicamo pārbaudi vai auditu;
     11. sadarbības partneris ir atbildīgs par Projekta rezultātu sasniegšanu tādā apjomā, kā noteikts sadarbības līgumā vai vienošanās.
  3. Sadarbības partnerim nedeleģē atbildību par [Likuma](https://likumi.lv/ta/id/331743-eiropas-savienibas-fondu-2021-2027-gada-planosanas-perioda-vadibas-likums)18. panta pirmajā daļā noteiktajiem Finansējuma saņēmēja pienākumiem, kā arī maksājuma pieprasījumu iesniegšanu Sadarbības iestādē.
  4. Īstenojot Projektu sadarbībā ar sadarbības partneri Finansējuma saņēmējs uzņemas pilnu atbildību par Projekta īstenošanu un šajā Līgumā paredzēto saistību izpildi. Finansējuma saņēmējs atbild par jebkādām Projekta īstenošanas gaitā pieļautajām neatbilstībām un pārkāpumiem neatkarīgi no tā, ka šāda neatbilstība vai pārkāpums ir radies Projekta īstenošanā iesaistītā sadarbības partnera rīcības rezultātā.

## Grāmatvedības uzskaite

* 1. Uzsākot Projekta īstenošanu, Finansējuma saņēmējs nodrošina veikto maksājumu izsekojamību izmantojot Projektam paredzēto norēķinu kontu Valsts kasē vai ES dalībvalstī, vai Eiropas Ekonomikas zonas valstī reģistrētā kredītiestādē no kura veic un uz kuru saņem visus ar Projekta īstenošanu saistītos maksājumus.
  2. Atbalsta summas maksājuma par Vienkāršotajām izmaksām saņemšanai Finansējuma saņēmējs var norādīt atsevišķu kontu Valsts kasē vai ES dalībvalstī, vai Eiropas Ekonomikas zonas valstī reģistrētā kredītiestādē .
  3. Ja Projektā paredzēts avansa maksājums, Finansējuma saņēmējs rīkojas atbilstoši šo noteikumu 9. sadaļā noteiktajam.
  4. Finansējuma saņēmējs, īstenojot Projektu, uzskaita Attiecināmos izdevumus, ar Projektu saistītos ieņēmumus, izmaksas, naudas plūsmas savā grāmatvedības uzskaitē saskaņā ar normatīvo aktu prasībām un vispārpieņemtajiem grāmatvedības kārtošanas principiem tā, lai tos būtu iespējams identificēt, nodalīt no pārējām izmaksām, ieņēmumiem, izdevumiem, naudas plūsmām un pārbaudīt. Finansējuma saņēmējs nodrošina atsevišķu grāmatvedības uzskaiti par katra Projekta izdevumiem vai atbilstošu uzskaites kodu sistēmu attiecībā uz visiem ar Projektu saistītajiem darījumiem. Šī prasība neattiecas uz Projekta izdevumiem, kuriem piemēro vienkāršotās izmaksas .
  5. Finanšu pārskatus Finansējuma saņēmējs sagatavo atbilstoši normatīvajiem aktiem, kas nosaka kārtību, kādā finanšu pārskatos atspoguļojams saņemtais finansiālais atbalsts (finanšu atbalsts).

## Kārtība, kādā tiek veiktas pārbaudes Projekta īstenošanas vietā

* 1. Sadarbības iestāde Līguma darbības laikā var veikt pārbaudi Projektā vai iepirkuma līgumā norādītajā Projekta īstenošanas vietā atbilstoši MK noteikumiem[[22]](#footnote-22) un Vadošās iestādes vadlīnijā[[23]](#footnote-23)] , lai pārliecinātos par faktisko Līguma īstenošanu atbilstoši normatīvo aktu prasībām.
  2. Sadarbības iestāde vismaz 5 (piecas) darbdienas pirms plānotās pārbaudes Projekta īstenošanas vietā informē par to Finansējuma saņēmēju. Sadarbības iestāde atbilstoši MK noteikumiem[[24]](#footnote-24) ir tiesīga nepieciešamības gadījumā veikt arī pārbaudes, iepriekš par to neinformējot Finansējuma saņēmēju.
  3. Ja tiek plānota pārbaude pie Projektā iesaistītas personas, kas nav Finansējuma saņēmējs, Finansējuma saņēmējs, tiklīdz tas ir zināms, informē Projektā iesaistīto personu par Sadarbības iestādes plānoto pārbaudi, tās mērķi un apjomu.
  4. Finansējuma saņēmējs nodrošina Sadarbības iestādes, Eiropas Komisijas, Eiropas Biroja krāpšanas apkarošanai, Korupcijas novēršanas un apkarošanas biroja, ES fondu vadībā iesaistīto institūciju, Valsts kontroles un Iepirkumu uzraudzības biroja pārstāvjiem, kā arī citu kompetento institūciju pārstāvjiem:
     1. Sadarbības iestādes darba laikā piekļūšanu Projekta īstenošanas vietai, telpām, dokumentu oriģināliem vai atvasinājumiem ar juridisku spēku un visai informācijai, tai skaitā, informācijai elektroniskā formātā, kas nepieciešama šādu pārbaužu veikšanai (pēc pieprasījuma visa ar Projekta īstenošanu saistītā dokumentācija jāuzrāda Projekta īstenošanas vietā);
     2. telpu un darba vietu dokumentu pārbaudei;
     3. iespēju organizēt intervijas ar Projektā iesaistītajām personām (piem., mērķa grupu, Projekta īstenošanas un vadības personālu);
     4. pieprasīto dokumentu uzrādīšanu un, ja nepieciešams, izsniegšanu;
     5. par Projekta īstenošanu atbildīgo personu piedalīšanos pārbaudē.
  5. Citas ES fondu vadībā iesaistītās Latvijas Republikas vai ES institūcijas, kā arī citas kompetentās institūcijas pārbaudes Projekta īstenošanas vietā veic saskaņā ar normatīvajiem aktiem.
  6. Veicot pārbaudi Projekta īstenošanas vietā, Sadarbības iestāde var piesaistīt attiecīgās nozares ekspertu, lai pārliecinātos par Finansējuma saņēmēja Projekta īstenošanas atbilstību Līguma un normatīvo aktu nosacījumiem. Pamatojoties uz eksperta atzinumu, Sadarbības iestāde var lemt par neatbilstību konstatēšanu un Attiecināmo izdevumu samazināšanu vai Līguma izbeigšanu.

## Iepirkumu veikšanas kārtība

* 1. Finansējuma saņēmējs 10 (desmit) darbdienu laikā pēc Līguma noslēgšanas ievada datus par Projektā plānotiem iepirkumiem Projektu portālā (KPVIS) atbilstoši Projektu portālā (KPVIS) pieejamai formai. Finansējuma saņēmējs aktualizē informāciju par Projektā plānotiem iepirkumiem Projektu portālā (KPVIS) tiklīdz zināma informācija par izmaiņām, bet ne vēlāk kā līdz iepirkuma procedūras uzsākšanai.
  2. Sadarbības iestāde 10 (desmit) darbdienu laikā pēc informācijas par Projektā plānotiem iepirkumiem saņemšanas pārbauda tās atbilstību normatīvo aktu nosacījumiem, tai skaitā, norādītā iepirkuma priekšmeta atbilstību Projektā plānotajām darbībām, nepieciešamības gadījumā lūdzot informāciju precizēt. Ja Sadarbības iestāde 10 (desmit) darbdienu laikā no informācijas iesniegšanas Projektu portālā (KPVIS) nav lūgusi precizēt iesniegto informāciju par Projektā plānotiem iepirkumiem, uzskatāms, ka tā ir saskaņota.
  3. Sadarbības iestāde atbilstoši MK noteikumos [[25]](#footnote-25) paredzētajai kārtībai un Iepirkumu uzraudzības biroja izstrādātajai metodikai izlases veidā veic iepirkumu pirmspārbaudes, nepieciešamības gadījumā pieprasot papildu informāciju vai dokumentus no Finansējuma saņēmēja vai kompetentajām institūcijām.
  4. Veicot iepirkumu Projekta vajadzībām, Finansējuma saņēmējs un sadarbības partneris :
     1. nodrošina Publisko iepirkumu likumā un normatīvajos aktos un Iepirkumu uzraudzības biroja vadlīnijās un skaidrojumos noteikto prasību ievērošanu;
     2. nodrošina nediskriminācijas, savstarpējās atzīšanas, atklātības un vienlīdzīgas attieksmes principu ievērošanu, kā arī piegādātāju brīvu konkurenci[[26]](#footnote-26) ;
     3. nodrošina interešu konflikta neesamību;
  5. Ja paredzamā līguma cena nesasniedz robežu, no kuras iepirkums jāveic saskaņā ar Publisko iepirkumu likumu vai normatīvo aktu, Finansējuma saņēmējs vai sadarbības partneris pirms līguma noslēgšanas veic un dokumentē tirgus izpēti. Tirgus izpētei var izmantot savu iepriekšējo pieredzi, attiecīgās jomas ekspertu vērtējumu, interneta resursus, potenciālo līguma izpildītāju aptaujas un citas metodes atbilstoši Iepirkumu uzraudzības biroja skaidrojumiem [[27]](#footnote-27). Tirgus izpētes dokumentus Finansējuma saņēmējs iesniedz pēc Sadarbības iestādes pieprasījuma.
  6. Slēdzot uzņēmuma līgumu ar esošo vai bijušo darbinieku[[28]](#footnote-28) , Finansējuma saņēmējs nodrošina un spēj dokumentāli pierādīt, ka attiecīgais darbinieks nav bijis iesaistīts iepirkuma, kura ietvaros tiek slēgts uzņēmuma līgums, procedūras dokumentu izstrādāšanā, tam nav bijušas citas priekšrocības vai tas kā citādi nav ietekmējis Finansējuma saņēmēja lēmuma pieņemšanu.
  7. Finansējuma saņēmējs pēc Sadarbības iestādes pieprasījuma noteiktajā termiņā iesniedz iepirkuma dokumentāciju.

## Maksājuma pieprasījumu iesniegšanas un izskatīšanas kārtība

* 1. Finansējuma saņēmējs, īstenojot Projektu, maksājumus veic no saviem līdzekļiem vai saņemtā Avansa maksājuma.
  2. Finansējuma saņēmējs 10 (desmit) darbdienu laikā pēc Līguma noslēgšanas iesniedz Projektu portālā (KPVIS) Sadarbības iestādei Plānoto maksājuma pieprasījumu iesniegšanas grafiku. Ja ir notikušas izmaiņas iepriekš iesniegtajā Plānoto maksājuma pieprasījumu iesniegšanas grafikā (tai skaitā, ja iesniedzamais maksājuma pieprasījums ir par mazāku vai lielāku summu par iepriekš plānoto vai maksājuma pieprasījums tiks iesniegts vēlāk nekā iepriekš grafikā norādīts), Finansējuma saņēmējs precizētu Plānoto maksājuma pieprasījumu iesniegšanas grafiku un detalizētu izmaiņu skaidrojumu iesniedz saskaņošanai Sadarbības iestādē, tiklīdz ir zināma informācija par izmaiņām Plānotajā maksājuma pieprasījumu iesniegšanas grafikā, bet ne vēlāk kā kopā ar kārtējo maksājuma pieprasījumu.
  3. Ja Projektā paredzēts avansa maksājums, Finansējuma saņēmējs Projekta īstenošanai norāda norēķinu kontu Valsts kasē vai darījuma kontu ES dalībvalstī vai Eiropas Ekonomikas zonas valstī reģistrētā kredītiestādē, vai norēķinu kontu ES dalībvalstī vai Eiropas Ekonomikas zonas valstī reģistrētā kredītiestādē un iesniedz kredītiestādes garantiju .
  4. Finansējuma saņēmējs nodrošina, ka kredītiestādes garantijā ir norādīta vismaz summa, izsniegšanas datums, spēkā stāšanās datums, darbības termiņš, kas nav īsāks par 4 (četriem) mēnešiem pēc Līgumā noteiktā Projekta pabeigšanas datuma, un nosacījumi, ka pēc pirmā Sadarbības iestādes pieprasījuma saņemšanas, kurā paziņots, ka Finansējuma saņēmējam saskaņā ar Līgumu ir iestājies pienākums atmaksāt avansa maksājuma summu, kredītiestāde apņemas pilnā apmērā atmaksāt uz Sadarbības iestādes norādīto kontu garantēto avansa maksājuma summu 5 (piecu) darbdienu laikā pēc Sadarbības iestādes rakstiska pieprasījuma saņemšanas.
  5. Finansējuma saņēmējs, atverot darījuma kontu kredītiestādē, noslēdz trīspusēju līgumu starp Finansējuma saņēmēju, Sadarbības iestādi un kredītiestādi, ievērojot MK noteikumu nosacījumus[[29]](#footnote-29).
  6. Darījuma konta līguma darbības laiks nevar pārsniegt 6 (sešus) mēnešus pēc avansa maksājuma saņemšanas darījuma kontā.
  7. Atbalsta summas saņemšanai avansa maksājuma veidā Finansējuma saņēmējs pēc Līguma noslēgšanas, izmantojot Projektu portālu (KPVIS), iesniedz Sadarbības iestādē avansa maksājuma pieprasījumu, tam pievienojot informāciju par plānoto avansa izlietojumu. Pamatojošos dokumentus Finansējuma saņēmējs iesniedz pēc Sadarbības iestādes pieprasījuma. Avansa maksājuma summu Finansējuma saņēmējam ir tiesības pieprasīt pa daļām, iesniedzot Sadarbības iestādē avansa maksājuma pieprasījumu par katru daļu atsevišķi.
  8. Kredītiestādes garantijas spēkā uzturēšana pēc starpposma vai noslēguma maksājuma veikšanas, ar kuru tiek dzēsta visa saņemtā avansa summa, nav nepieciešama.
  9. Sadarbības iestāde 80 (astoņdesmit) dienu laikā, ieskaitot informācijas precizēšanai un maksājuma veikšanai nepieciešamo laiku, pēc šo noteikumu 9.7. apakšpunktā minētās informācijas saņemšanas pārbauda iesniegto avansa maksājuma pieprasījumu, pieņem lēmumu par avansa maksājuma pieprasījuma noraidīšanu vai apmaksu pilnā vai daļējā apmērā vai pa daļām un pārskaita Finansējuma saņēmējam avansa maksājumu apstiprinātajā apjomā.
  10. Finansējuma saņēmējs iesniedz maksājuma pieprasījumu ne retāk kā reizi par katriem trīs Projekta īstenošanas mēnešiem 15 (piecpadsmit) darbdienu laikā pēc attiecīgā pārskata perioda beigām. Noslēguma maksājuma pieprasījumu Finansējuma saņēmējs iesniedz 15 (piecpadsmit) darbdienu laikā pēc Līguma 1.punktā noteiktajām Projekta darbību īstenošanas laika beigām vai pēc pēdējā Finansējuma saņēmēja veiktā maksājuma, ja maksājums veikts ne vēlāk kā 20 (divdesmit) darbdienu laikā pēc Līguma 1.punktā noteiktajām Projekta darbību īstenošanas laika beigām, bet ne vēlāk kā 31.12.2029. Atsevišķos gadījumos, Finansējuma saņēmējam vienojoties ar Sadarbības iestādi, maksājuma pieprasījuma iesniegšanas termiņš var tikt mainīts.
  11. Pirmajā maksājuma pieprasījumā Finansējuma saņēmējs kā pārskata perioda sākuma datumu norāda Līguma spēkā stāšanās datumu.
  12. Maksājuma pieprasījuma sadaļas aizpilda un iesniedz atbilstoši Sadarbības iestādes Projektu portālā (KPVIS) pieejamajai formai.
  13. Maksājuma pieprasījumā iekļautos Izdevumus vai Rezultātu pamatojošos dokumentus, t. sk. komunikācijas un vizuālās identitātes prasību ievērošanu apliecinošo liecību, Finansējuma saņēmējs iesniedz pēc Sadarbības iestādes pieprasījuma izlases veida pārbaudes veikšanai, Sadarbības iestādes noteiktajā termiņā, kas nav īsāks par 5 (piecām) darbdienām.
  14. Finansējuma saņēmējs pēc Sadarbības iestādes pieprasījuma iesniedz apliecinājumu, ka Projekta ietvaros neveic ar pievienotās vērtības nodokli apliekamus darījumus vai veic darījumus, uz kuriem nav attiecināms [Pievienotās vērtības nodokļa likums](https://likumi.lv/ta/id/253451-pievienotas-vertibas-nodokla-likums).
  15. Starpposma maksājuma pieprasījumiem par pirmajiem 6 (sešiem) mēnešiem no avansa saņemšanas dienas ir jābūt vismaz piešķirtās Avansa summas apmērā.
  16. Ja Finansējuma saņēmējs nevar izlietot Avansa maksājumu noteiktajā termiņā, tas informē Sadarbības iestādi vismaz 10 (desmit) darbdienas pirms maksājuma pieprasījuma iesniegšanas.
  17. Avansa maksājumu un starpposma maksājumu summa nedrīkst pārsniegt 90 % no Projektam piešķirtā Eiropas Sociālā fonda Plus finansējuma un, ja Projektā paredzēts — valsts budžeta finansējuma apjoma .
  18. Sadarbības iestāde tai iesniegto maksājuma pieprasījumu izskata, pamatojoties uz maksājuma pieprasījuma iesniegšanas brīdī spēkā esošo Līgumu un SAM MK noteikumos noteiktajiem Projekta ieviešanas nosacījumiem.
  19. Sadarbības iestāde pārbauda Finansējuma saņēmēja iesniegto maksājuma pieprasījumu (tai skaitā, šo noteikumu 9.13. apakšpunktā minētos dokumentus) un apstiprina attiecināmos izdevumus un veic maksājumu 80 (astoņdesmit) dienu laikā, ieskaitot informācijas precizēšanai un maksājuma veikšanai nepieciešamo laiku, pēc šo noteikumu 9.10. apakšpunktā minētā maksājuma pieprasījuma saņemšanas.
  20. Ja Sadarbības iestāde iesniegtajos dokumentos konstatē nepilnības, Finansējuma saņēmējam ir pienākums ne vēlāk kā 10 (desmit) darbdienu laikā no dienas, kad Sadarbības iestāde ir nosūtījusi Finansējuma saņēmējam rakstisku paziņojumu par Finansējuma saņēmēja iesniegtajos maksājuma pieprasījumu Izdevumus vai Rezultātus pamatojošos dokumentos konstatētajām nepilnībām, šīs nepilnības novērst. Gadījumā, ja Finansējuma saņēmējs konstatētās nepilnības nenovērš šajā apakšpunktā minētajā termiņā, Sadarbības iestāde var piemērot šo noteikumu 11. un 12. sadaļā paredzētās sankcijas.
  21. Sadarbības iestādei ir tiesības iesniegto maksājuma pieprasījumu noraidīt, ja pēc Sadarbības iestādes pieprasījuma Finansējuma saņēmējs neiesniedz šo noteikumu 9.13. apakšpunktā minētos pamatojošos dokumentus vai nenovērš šo noteikumu 9.20. apakšpunktā minētās Sadarbības iestādes norādītās nepilnības noteiktajā termiņā.
  22. Ja Finansējuma saņēmējs šo noteikumu 9.10. apakšpunktā paredzētajā termiņā nav iesniedzis Sadarbības iestādē maksājuma pieprasījumu, Sadarbības iestāde nosūta Finansējuma saņēmējam rakstisku atgādinājumu un brīdina par iespējamām saistību neizpildes sekām. Ja Finansējuma saņēmējs 10 (desmit) darbdienu laikā pēc rakstiska atgādinājuma nosūtīšanas neiesniedz Sadarbības iestādei maksājuma pieprasījumu, Sadarbības iestāde var piemērot šo noteikumu 11. un 12. sadaļā paredzētās sankcijas.
  23. Sadarbības iestādei ir tiesības maksājuma pieprasījuma izvērtēšanas laikā pieaicināt ekspertu, lai pārbaudītu, vai Attiecināmie izdevumi ir samērīgi un ekonomiski pamatoti, kā arī lai pārbaudītu Attiecināmo izdevumu pozīciju atbilstību Projektā plānotajam, Projekta darbību izpildes apmērus un atbilstību Projekta mērķim. Kompensācijas trešajām personām par kaitējumu, kas ir nodarīts Projekta īstenošanas gaitā Finansējuma saņēmēja , sadarbības partnera vai darbu izpildītāju darbības vai bezdarbības rezultātā, uzskatāmas par neattiecināmiem izdevumiem.

## Pārskata par projekta dalībniekiem iesniegšanas un izskatīšanas kārtība

* 1. Finansējuma saņēmējs reizi gadā līdz 30. janvārim (par iepriekšējo kalendāra gadu) un, ja attiecināms, arī kopā ar noslēguma maksājuma pieprasījumu iesniedz Sadarbības iestādē pārskatu par projekta dalībniekiem [[30]](#footnote-30), izmantojot Projektu portālu (KPVIS).
  2. Sadarbības iestāde pārbauda un apstiprina finansējuma saņēmēja iesniegto pārskatu par projekta dalībniekiem 80 (astoņdesmit) dienu laikā, ieskaitot precizēšanai nepieciešamo laiku, pēc informācijas saņemšanas. Ja pārskats par projekta dalībniekiem tiek iesniegts kopā ar noslēguma maksājuma pieprasījumu, Sadarbības iestāde to pārbauda un apstiprina līdz noslēguma maksājuma pieprasījumā iekļauto attiecināmo izdevumu apstiprināšanai.
  3. Sadarbības iestādei ir tiesības precizēt datus atbilstoši tai pieejamiem reģistros un valsts informācijas sistēmās iekļautajiem datiem. Ja tiek konstatētas neprecizitātes datos, kas nav pieejami reģistros un valsts informācijas sistēmās, Sadarbības iestāde lūdz finansējuma saņēmēju precizēt iesniegto pārskatu par projekta dalībniekiem vai sniegt papildu informāciju.
  4. Finansējuma saņēmējs precizē pārskatu par projekta dalībniekiem vai sniedz papildu informāciju 5 (piecu) darbdienu laikā pēc Sadarbības iestādes pieprasījuma saņemšanas vai citā termiņā, par ko atsevišķi vienojas ar Sadarbības iestādi.
  5. Sadarbības iestāde, apstiprinot nākamo maksājuma pieprasījumu, kas iesniegts pēc pārskata par projekta dalībniekiem apstiprināšanas, neatbilstoši veiktos izdevumus, ja tādi radušies, ietur no nākamā starpposma vai noslēguma maksājuma pieprasījuma.

## Attiecināmo izdevumu apmēra samazināšana

* 1. Sadarbības iestāde var samazināt Attiecināmo izdevumu summu, ja:
     1. Finansējuma saņēmējs nenodrošina normatīvo aktu vai Līguma nosacījumu izpildi;
     2. Finansējuma saņēmējs nenodrošina konstatēto trūkumu novēršanu;
     3. faktiski veiktās izmaksas vai darbības Projektā veiktas mazākā apmērā, nekā norādīts apstiprinātajā Projektā un tā pielikumos;
     4. nav īstenota kāda no Projekta darbībām ,tai skaitā darbības, kas attiecas uz horizontālo principu ieviešanu vai netiek sasniegts Projekta mērķis;
     5. netiek sasniegti Projekta rādītāji , tai skaitā rādītāji, kas attiecas uz horizontālo principu ieviešanu;
     6. Finansējuma saņēmējs nav iesniedzis Izdevumus vai Rezultātus pamatojošos dokumentus vai tie nav pietiekami, lai apliecinātu Attiecināmo izdevumu atbilstību normatīvo aktu vai Līguma nosacījumiem;
     7. maksājuma pieprasījumā norādītie izdevumi neatbilst SAM MK noteikumos un Vadošās iestādes metodikā [[31]](#footnote-31) noteiktajam vienkāršoto izmaksu veidam;
     8. Projektā veiktie izdevumi nav atbilstoši pareizas finanšu pārvaldības principam, nav veikti ievērojot saimnieciskuma, lietderības un efektivitātes principus;
     9. Finansējuma saņēmējs iepirkumu Projekta ietvaros nav veicis atbilstoši normatīvo aktu vai Līguma prasībām;
     10. konstatēti Neatbilstoši veiktie izdevumi;
     11. Finansējuma saņēmējs Projekta īstenošanas laikā ir maldinājis Sadarbības iestādi, sniedzot nepatiesu informāciju, un nav lietderīgi un samērīgi izbeigt Līgumu;
     12. Finansējuma saņēmējs neizlieto avansu 6 (sešu) mēnešu laikā . Attiecināmie izdevumi tiek samazināti par summu, ko Finansējuma saņēmējs saņēmis no kredītiestādes par avansa atrašanos Finansējuma saņēmēja kontā kredītiestādē laikā no avansa saņemšanas dienas Finansējuma saņēmēja kontā līdz avansa izlietošanai noteiktajam termiņam. Šādā gadījumā Finansējuma saņēmējs nākamajam maksājuma pieprasījumam pievieno kredītiestādes izziņu par avansa izlietošanai noteiktajā periodā gūtajiem ieņēmumiem no avansa summas atrašanās Finansējuma saņēmēja kontā kredītiestādē;
     13. tiek konstatēta neatbilstība Regulas 2021/1060[[32]](#footnote-32) 2. panta 31. punkta izpratnē un ir piemērota Finanšu korekcija.
  2. Ja Sadarbības iestāde samazina maksājuma pieprasījumā norādīto Attiecināmo izdevumu apmēru, tā informē Finansējuma saņēmēju, norādot pamatojumu.

## Maksājuma apturēšana

* 1. Ja pastāv kaut viens no turpmāk minētajiem apstākļiem, Sadarbības iestāde līdz šo apstākļu un to izraisīto seku pilnīgai izvērtēšanai vai novēršanai var apturēt Atbalsta summas maksājuma veikšanu , nepieciešamības gadījumā norādot termiņu attiecīgo apstākļu novēršanai[[33]](#footnote-33) :
     1. Projekta īstenošanas laikā ir iestājušies apstākļi, kas rada Līguma noteikto Finansējuma saņēmēja pienākumu un sniegto apliecinājumu pārkāpumu, kā arī Projekta pārbaudes rezultātā tiek konstatēti trūkumi un noteikts termiņš to novēršanai;
     2. ja rodas pamatotas aizdomas, ka Finansējuma saņēmēja veiktie izdevumi nav uzskatāmi par Attiecināmajiem izdevumiem vai nav atbilstoši drošas finanšu vadības principam, nav samērīgi un ekonomiski pamatoti un apstākļu noskaidrošanai ir nepieciešams saņemt eksperta vai kompetentās iestādes atzinumu;
     3. Finansējuma saņēmējs vairs neatbilst SAM MK noteikumu prasībām, kas noteiktas Finansējuma saņēmējam, lai tas varētu pretendēt uz Atbalsta summu;
     4. ir ierosināts Finansējuma saņēmēja tiesiskās aizsardzības process vai ārpustiesas tiesiskās aizsardzības process, Projektā paredzētā saimnieciskā darbība ir apturēta vai pārtraukta, vai arī ir uzsākta Finansējuma saņēmēja likvidācija, ir uzlikts arests tā kustamai vai nekustamai mantai vai finanšu līdzekļiem, kā arī ja Valsts ieņēmumu dienests ir pieņēmis lēmumu par Finansējuma saņēmēja pamata saimnieciskās darbības apturēšanu normatīvo aktu pārkāpumu gadījumos;
     5. ja saistībā ar darbībām Projekta īstenošanas ietvaros ir uzsākts administratīvā pārkāpuma process vai kriminālprocess;
     6. pret Finansējuma saņēmēju tiesā vai šķīrējtiesā ir iesniegts prasības pieteikums vai pieteikums par prasības nodrošinājumu par summu, kas pārsniedz 50 % (piecdesmit procentus) no Atbalsta summas;
     7. nav sasniegti rādītāji, kas tika norādīti Projektā un par kuriem tika piešķirti punkti Projekta iesnieguma vērtēšanas gaitā;
     8. Maksājuma pieprasījumā iekļauto attiecināmo izmaksu Gala labuma guvējs nav izpildījis Noziedzīgi iegūtu līdzekļu legalizācijas un terorisma finansēšanas novēršanas likuma 18.2 panta prasības vai ir uzskatāms par sankciju subjektu Starptautisko un Latvijas nacionālo sankciju likuma izpratnē;
     9. Finansējuma saņēmējs nav nodrošinājis maksājuma pieprasījuma iesniegšanu šo noteikumu 9.10. apakšpunktā paredzētajā termiņā vai nav novērsis maksājuma pieprasījumā konstatētās nepilnības šo noteikumu 9.20. apakšpunktā minētajā termiņā.
  2. Sadarbības iestādei ir tiesības lūgt pagarināt kredītiestādes garantijas termiņu par periodu, kamēr maksājums ir apturēts.

## Līguma grozījumi

* 1. Ja pēc līguma noslēgšanas tā individuālajā daļā vai Projektā, vai Līguma pielikumos ir nepieciešami grozījumi, Sadarbības iestāde vai Finansējuma saņēmējs Projektu portālā (KPVIS) ierosina Līguma grozījumus. Līguma grozījumus veic par būtiskām izmaiņām, kas attiecas uz Projekta iesnieguma datu laukiem, kas norādīti MK noteikumu [[34]](#footnote-34) 1.pielikuma 3. punktā.
  2. Līguma grozījumus noformē, Pusēm savstarpēji rakstiski vienojoties un apstiprinot Līguma grozījumus Projektu portālā (KPVIS), ja vien Līgumā nav noteikta cita kārtība.
  3. Līguma grozījumi stājas spēkā ar attiecīgo grozījumu priekšlikuma saņemšanas dienu Sadarbības iestādē, izņemot gadījumus, kad Sadarbības iestāde noteikusi citu Līguma grozījumu spēkā stāšanās termiņu.
  4. Sadarbības iestādes ierosinātie Līguma grozījumi par izmaiņām Līguma 1.pielikumā “Līguma vispārīgie noteikumi” stājas spēkā dienā, kad Sadarbības iestāde par to paziņojusi Finansējuma saņēmējam Projektu portālā (KPVIS), izņemot gadījumus, kas Sadarbības iestāde paziņojumā Finansējuma saņēmējam norādījusi citu spēkā stāšanās termiņu.
  5. Ierosinot Līguma grozījumus, Finansējuma saņēmējs vienlaikus ar grozījumu priekšlikumu Projektu portālā (KPVIS) iesniedz Sadarbības iestādei:
     1. pamatojuma informāciju, tai skaitā dokumentus, kas pamato ierosinātos Līguma grozījumus;
     2. koriģētas Projekta iesnieguma veidlapas attiecīgās sadaļas atbilstoši MK noteikumu [[35]](#footnote-35) 1.pielikuma 3. punktā noteiktajiem datu laukiem.
  6. Sadarbības iestāde 20 (divdesmit) darbdienu laikā no Finansējuma saņēmēja ierosināto grozījumu priekšlikuma saņemšanas veic to izvērtēšanu un, ja nepieciešams, veic grozījumu saskaņošanu ar Atbildīgo iestādi.
  7. Ja Sadarbības iestāde Finansējuma saņēmēja ierosinātos Līguma grozījumus noraida, tā informē Finansējuma saņēmēju par noraidīšanas pamatojumu, kā arī, ja nepieciešams, norāda informāciju par nepieciešamajiem precizējumiem un grozījumu atkārtotas iesniegšanas kārtību. Sadarbības iestādei ir tiesības noraidīt Finansējuma saņēmēja ierosinātos grozījumus, ja Projekta īstenošana nav iespējama atbilstoši Projektā noteiktajam un, ja šie grozījumi ietekmē Projekta mērķu un Projektā norādīto rādītāju un horizontālo principu rādītāju sasniegšanu, pasliktina sākotnējo Projekta novērtējumu pēc Specifiskā atbalsta mērķa vai tā pasākuma , vai atlases kārtas projektu iesniegumu vērtēšanas kritērijiem, ir pretrunā normatīvajiem aktiem, Līguma nosacījumiem, kā arī citos gadījumos.
  8. Ja Sadarbības iestāde Finansējuma saņēmēja ierosinātos grozījumus apstiprina, tā nosūta paziņojumu par Līguma grozījumu apstiprināšanu vai Sadarbības iestādes apstiprinātos Līguma grozījumus Finansējuma saņēmējam apstiprināšanai un parakstīšanai Projektu portālā (KPVIS). Finansējuma saņēmējs Sadarbības iestādes noteiktajā termiņā apstiprina un paraksta Līguma grozījumus Projektu portālā (KPVIS).
  9. Ja Finansējuma saņēmēja ierosinātajos grozījumos veicami precizējumi, Sadarbības iestāde informē Finansējuma saņēmēju par veicamajiem precizējumiem un norāda termiņu veicamo precizējumu iesniegšanai Projektu portālā (KPVIS). Grozījumu izvērtēšanas termiņu pagarina par precizējumu izskatīšanai nepieciešamo laiku, bet ne vairāk kā par 20 (divdesmit) darbdienām no precizējumu saņemšanas dienas Projektu portālā (KPVIS).
  10. Ja Līguma izmaiņas attiecas uz Pušu pamatdatiem (kontaktinformācija, juridiskā adrese, atbildīgā amatpersona) Sadarbības iestāde vai Finansējuma saņēmējs veic atbilstošas izmaiņas Projektu portālā (KPVIS).
  11. Līguma grozījumi par Attiecināmo izdevumu gala summu pēc informācijas par Projekta izdevumiem un īstenošanas progresu, rādītāju sasniegšanu un Projekta noslēguma maksājuma pieprasījuma izskatīšanas un samazinot Projekta attiecināmo izdevumu summu par neatbilstoši veikto izdevumu summu pēc lēmuma par neatbilstības konstatēšanu apstrīdēšanas termiņa beigām, tiek noformēti kā vienpusējs Sadarbības iestādes paziņojums un stājas spēkā dienā, kad Sadarbības iestāde par to paziņojusi Finansējuma saņēmējam Projektu portālā (KPVIS), izņemot gadījumus, kad Sadarbības iestāde paziņojumā Finansējuma saņēmējam norādījusi citu grozījumu spēkā stāšanās termiņu.
  12. Līgumā noteikto dokumentu veidlapas, informācijas laukus Projektu portālā (KPVIS) Sadarbības iestāde ir tiesīga grozīt vienpusēji bez iepriekšējas saskaņošanas ar Finansējuma saņēmēju. Informācija par veiktajiem grozījumiem dokumentu veidlapās nekavējoties tiek ievietota Sadarbības iestādes tīmekļa vietnē [www.cfla.gov.lv](https://www.cfla.gov.lv/lv) un ir Finansējuma saņēmējam saistoša no to ievietošanas brīža.

## Līguma izbeigšanas kārtība un spēkā neesamība

* 1. Līgums izbeidzas ar Pušu saistību pilnīgu izpildi.
  2. Puses var izbeigt Līguma darbību pirms Līguma noteikto saistību izpildes termiņa iestāšanās, savstarpēji vienojoties, ja vien šajā Līgumā attiecībā uz Pušu tiesībām un pienākumiem nav noteikta cita kārtība. Vienošanās par Līguma izbeigšanu tiek noformēta rakstiski.
  3. Ja Finansējuma saņēmējam Projekta īstenošanas laikā nav veikta Atbalsta summas vai tās daļas izmaksa, kā arī nav citu no Līguma izrietošu saistību un
     1. Līguma izbeigšanu ierosina Finansējuma saņēmējs, Sadarbības iestāde 10 (desmit) darbdienu laikā no dienas, kad saņemts Finansējuma saņēmēja rakstisks ierosinājums, veic apstākļu izvērtēšanu, pēc kā nosūta Finansējuma saņēmējam paziņojumu par Līguma izbeigšanu;
     2. Līguma izbeigšanu ierosina Sadarbības iestāde, tā nosūta Finansējuma saņēmējam paziņojumu par Līguma izbeigšanu un parakstītu vienošanos par Līguma izbeigšanu. Ja Finansējuma saņēmējs nepiekrīt paziņojumā minētajiem apstākļiem, Finansējuma saņēmējs 10 (desmit) darbdienu laikā iesniedz iebildumus par Līguma izbeigšanu. Gadījumā, ja Finansējuma saņēmējs piekrīt paziņojumā minētajam, Finansējuma saņēmējs paraksta vienošanos par Līguma izbeigšanu un nosūta Sadarbības iestādei tās eksemplāru. Ja Finansējuma saņēmējs neparaksta vienošanos par Līguma izbeigšanu Sadarbības iestādes noteiktajā termiņā vai nav iesniedzis iebildumus par Līguma izbeigšanu, Līgums uzskatāms par izbeigtu 10 (desmit) darbdienu laikā no Sadarbības iestādes noteiktā vienošanās parakstīšanas termiņa beigām. Ja saņemti Finansējuma saņēmēja iebildumi par Līguma izbeigšanu, Puses rīkojas atbilstoši šī Līguma 15.8. apakšpunktam.
  4. Ja Finansējuma saņēmējam ir veikta Atbalsta summas vai tās daļas izmaksa un Finansējuma saņēmējam ir pienākums veikt saņemtās Atbalsta summas vai izmaksātās Atbalsta summas daļas atmaksu un
     1. Līguma izbeigšanu ierosina Finansējuma saņēmējs, Sadarbības iestāde paziņo Finansējuma saņēmējam termiņu, kādā saņemtā Atbalsta summa vai izmaksātā Atbalsta summas daļa atmaksājama, veicot pārskaitījumu uz Sadarbības iestādes norādīto kontu. Ja Finansējuma saņēmējs ir atmaksājis visu saņemtā Atbalsta summu vai izmaksātā Atbalsta summas daļu Sadarbības iestādes noteiktajā termiņā, Sadarbības iestāde 10 (desmit) darbdienu laikā no dienas, kad Sadarbības iestādes norādītajā kontā saņemta Finansējuma saņēmēja pārskaitītā Atbalsta summa vai izmaksātās Atbalsta summas daļa, nosūta Finansējuma saņēmējam paziņojumu par Līguma izbeigšanu.
     2. Līguma izbeigšanu ierosina Sadarbības iestāde, tā pieņem lēmumu par līguma izbeigšanu un paziņo Finansējuma saņēmējam termiņu, kādā saņemtā Atbalsta summa vai izmaksātā Atbalsta summas daļa atmaksājama, veicot pārskaitījumu uz Sadarbības iestādes norādīto kontu. Ja Finansējuma saņēmējs ir atmaksājis visu saņemtā Atbalsta summu vai izmaksātās Atbalsta summas daļu Sadarbības iestādes noteiktajā termiņā, Sadarbības iestāde 10 (desmit) darbdienu laikā no dienas, kad Sadarbības iestādes norādītajā kontā saņemta Finansējuma saņēmēja pārskaitītā Atbalsta summa vai izmaksātās Atbalsta summas daļa, nosūta Finansējuma saņēmējam paziņojumu par Līguma izbeigšanu. Ja Finansējuma saņēmējs sniedz iebildumus par Līguma izbeigšanu, Puses rīkojas atbilstoši šī Līguma 15.8. apakšpunktam.
  5. Ja Finansējuma saņēmējs objektīvu apsvērumu dēļ nevar nodrošināt saņemtās Atbalsta summas vai izmaksātās Atbalsta summas daļas atmaksu Sadarbības iestādes noteiktajā termiņā, Puses noslēdz rakstisku vienošanos par Līguma izbeigšanu un par saņemtās Atbalsta summas vai izmaksātās Atbalsta summas daļas atmaksas grafiku. Ar šīs vienošanās par saņemtās Atbalsta summas vai izmaksātās Atbalsta summas daļas atmaksas grafiku tiek izbeigta Līguma darbība un Finansējuma saņēmēja saistību izpilde Atbalsta summas vai tās daļas atmaksai tiek nodrošināta atbilstoši vienošanās noteiktajam.
  6. Līguma izbeigšanas gadījumā, pirms vienošanās par līguma izbeigšanu parakstīšanu Sadarbības iestāde šo noteikumu 9.4. apakšpunktā norādīto kredītiestādes garantiju atbrīvo, ja nav veikts avansa maksājums Finansējuma saņēmējam. Gadījumā, ja avansa maksājums ir veikts, Sadarbības iestāde kredītiestādes garantiju atbrīvo pēc tam, kad Finansējuma saņēmējs ir veicis avansa maksājuma pilnīgu atmaksu atbilstoši 14.4. apakšpunktam. Gadījumā, ja Finansējuma saņēmējs neveic saņemtā avansa maksājuma atmaksu Sadarbības iestādes noteiktajā termiņā, Sadarbības iestāde pieprasa avansa maksājuma garantijas apmaksu no garantijas devēja.
  7. Sadarbības iestādei ir tiesības vienpusēji atkāpties no Līguma atbilstoši MK noteikumos [[36]](#footnote-36) noteiktajam šādos gadījumos:
     1. konstatēts, ka visi Projekta izdevumi atzīti par Neatbilstoši veiktiem izdevumiem;
     2. konstatēts, ka nav sasniegts Projekta mērķis;
     3. konstatēts, ka Finansējuma saņēmējs Projekta darbību īstenošanas laikā, pēc atkārtota Sadarbības iestādes brīdinājuma, nepilda normatīvajos aktos vai Līgumā noteiktos pienākumus;
     4. konstatēts, ka Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas. Šādā gadījumā Sadarbības iestāde nosūta Finansējuma saņēmējam parakstītu vienpusēju paziņojumu par Līguma izbeigšanu. Finansējuma saņēmējam ir pienākums pirms Līguma izbeigšanas veikt saņemtās Atbalsta summas vai tās daļas atmaksu Sadarbības iestādei Līgumā noteiktajā kārtībā (ja attiecināms).
  8. Visos Līgumā minētajos gadījumos, kad Līgums tiek izbeigts ar Sadarbības iestādes vienpusēju paziņojumu, ja paziņojums tiek nosūtīts ar elektroniskā pasta starpniecību, izmantojot drošu elektronisko parakstu, Līgums uzskatāms par izbeigtu otrajā darbdienā pēc tā nosūtīšanas.
  9. Gadījumos, kad Līgums tiek izbeigts saskaņā ar Pušu rakstisku vienošanos, par Līguma izbeigšanas dienu uzskatāma diena, kad to parakstījusi pēdējā no Pusēm, ja vien Sadarbības iestāde minētajā vienošanās nav noteikusi citu Līguma izbeigšanas termiņu.
  10. Līgums uzskatāms par spēkā neesošu no tā parakstīšanas dienas, ja tas ticis noslēgts, pamatojoties uz prettiesisku administratīvo aktu par Projekta iesnieguma apstiprināšanu un minētais administratīvais akts ticis atcelts.

## Noslēguma jautājumi

* 1. Nosacījumi, kas tieši nav atrunāti Līgumā, tiek risināti saskaņā ar normatīvajiem aktiem.
  2. Ja viens vai vairāki Līguma noteikumi jebkādā veidā kļūst par spēkā neesošiem, pretlikumīgiem, tas nekādā veidā neierobežo un neietekmē pārējo Līguma noteikumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar normatīvajiem aktiem.
  3. Projekta lieta ir pieejama Likumā, Informācijas atklātības likumā un Regulas 2021/1060 [[37]](#footnote-37) 49. panta 3. punktā noteiktajā apjomā un kārtībā.
  4. Ja Līgumā nav norādīts citādi:
     1. sadaļu un punktu virsraksti ir norādīti tikai pārskatāmības labad un neietekmē Līguma būtību;
     2. atsauce uz Līgumu, dokumentu vai normatīvo aktu ir uzskatāma par atsauci uz to Līguma, dokumenta vai normatīvā akta redakciju, kas ir spēkā brīdī, kad ir piemērojama vai izpildāma attiecīgā Līguma norma, kura atsaucas uz Līgumu, dokumentu vai normatīvo aktu;
     3. atsauce uz personu ietver arī tās tiesību un saistību pārņēmējus.
  5. Līgums ir saistošs Pusēm un to tiesību un saistību pārņēmējiem.
  6. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtējiem apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem, kā arī izpildīt attiecīgo Līguma saistību pēc nepārvaramas varas vai ārkārtējo apstākļu beigām.
  7. Par nepārvaramas varas un ārkārtējiem apstākļiem tiek ziņots rakstiski šo noteikumu 2.1.13. apakšpunktā noteiktajā kārtībā. Ziņojumā jānorāda, kādā termiņā ir iespējama un paredzama Līgumā noteikto saistību izpilde, un pēc otras Puses pieprasījuma papildus jāiesniedz izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Līgumā paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu, ievērojot pieļaujamo Projekta īstenošanas ilgumu.
  8. Strīdus, kas rodas Līguma darbības laikā, Puses risina savstarpējā sarunu ceļā, panākot vienošanos, kura tiek noformēta rakstiski.
  9. Gadījumā, ja vienošanās netiek panākta, strīdi tiek risināti saskaņā ar Latvijas Republikas normatīvajos aktos noteikto kārtību.

1. Eiropas Komisijas 2023. gada 13. decembra regula (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam [↑](#footnote-ref-1)
2. Vadošās iestādes vadlīnijas par finanšu korekciju piemērošanu, ziņošanu par Eiropas Savienības fondu īstenošanā konstatētajām neatbilstībām, neatbilstoši veikto izdevumu ieturēšanu un atgūšanu Eiropas Savienības fondu 2021.-2027.gada plānošanas periodā. [↑](#footnote-ref-2)
3. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija) [↑](#footnote-ref-3)
4. MK 2023. gada 21.marta noteikumi Nr.135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā” [↑](#footnote-ref-4)
5. Vadošās iestādes vadlīnijas Eiropas Savienības fondu līdzfinansēto projektu riskos balstītām pārbaudēm 2021.-2027.gada plānošanas periodā [↑](#footnote-ref-5)
6. MK 2023. gada 19. decembra noteikumi Nr. 802 “Neatbilstību konstatēšanas un neatbilstoši veikto izdevumu atgūšanas kārtība Eiropas Savienības fondu īstenošanā 2021.–2027. gada plānošanas periodā” [↑](#footnote-ref-6)
7. Vadošās iestādes metodika “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.– 2027.gadam īstenošanai”, Vadošās iestādes metodika “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai” [↑](#footnote-ref-7)
8. MK 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā” [↑](#footnote-ref-8)
9. Vadošās iestādes vadlīnijas “ES fondu 2021.-2027. gada un Atveseļošanas fonda komunikācijas un dizaina vadlīnijas”, publicētas tīmekļa [vietnē](https://www.esfondi.lv/normativie-akti-un-dokumenti/2021-2027-planosanas-periods) [↑](#footnote-ref-9)
10. Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai [↑](#footnote-ref-10)
11. MK 2023. gada 21.marta noteikumi Nr.135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā” [↑](#footnote-ref-11)
12. Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai [↑](#footnote-ref-12)
13. Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai [↑](#footnote-ref-13)
14. Komisijas 2023. gada 13. decembra Regula (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam [↑](#footnote-ref-14)
15. Komisijas 2023. gada 13. decembra Regula (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam [↑](#footnote-ref-15)
16. Komisijas 2023. gada 13. decembra Regula (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam [↑](#footnote-ref-16)
17. Ministru kabineta 2018. gada 21. novembra noteikumi Nr. 715 “De minimis atbalsta uzskaites un piešķiršanas kārtība” [↑](#footnote-ref-17)
18. MK 2023.gada 13.jūlija noteikumi Nr.408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā” [↑](#footnote-ref-18)
19. MK 2023.gada 13.jūlija noteikumi Nr.408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā” [↑](#footnote-ref-19)
20. Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai [↑](#footnote-ref-20)
21. Ministru kabineta 2017. gada 28. februāra noteikumi Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” [↑](#footnote-ref-21)
22. MK 2023. gada 21.marta noteikumi Nr.135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā” [↑](#footnote-ref-22)
23. Vadošās iestādes vadlīnijas “Vadlīnijas Eiropas Savienības fondu līdzfinansēto projektu riskos balstītām pārbaudēm 2021.-2027.gada plānošanas periodā”, publicētas tīmekļa vietnē https://www.esfondi.lv/normativie-akti-un-dokumenti/2021-2027-planosanas-periods/vadlinijas-eiropas-savienibas-fondu-lidzfinanseto-projektu-riskos-balstitam-parbaudem-2021-2027-gada-planosanas-perioda. [↑](#footnote-ref-23)
24. MK 2023. gada 21.marta noteikumi Nr.135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā” [↑](#footnote-ref-24)
25. MK 2023. gada 21.marta noteikumi Nr. 135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā” [↑](#footnote-ref-25)
26. Līgums par Eiropas Savienības darbību [↑](#footnote-ref-26)
27. Iepirkumu uzraudzības biroja skaidrojums “Skaidrojums par priekšizpētes veikšanu paredzamās līgumcenas noteikšanai” [↑](#footnote-ref-27)
28. Bijušais darbinieks šī līguma izpratnē ir darbinieks, kuram no darba tiesisko attiecību izbeigšanās dienas līdz paredzētajai uzņēmuma līguma noslēgšanai ir pagājuši mazāk kā divi gadi. [↑](#footnote-ref-28)
29. MK 2023. gada 25.aprīļa noteikumi Nr.205 “Valsts budžeta līdzekļu plānošanas kārtība Eiropas Savienības fondu projektu īstenošanai un maksājumu veikšanai 2021.-2027.gada plānošanas periodā” [↑](#footnote-ref-29)
30. MK 2023. gada 21.marta noteikumi Nr. 135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā” [↑](#footnote-ref-30)
31. Vadošās iestādes metodika “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.– 2027.gadam īstenošanai”, Vadošās iestādes metodika “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai” [↑](#footnote-ref-31)
32. Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai [↑](#footnote-ref-32)
33. MK 2023. gada 25.aprīļa noteikumi Nr.205 “Valsts budžeta līdzekļu plānošanas kārtība Eiropas Savienības fondu projektu īstenošanai un maksājumu veikšanai 2021.-2027.gada plānošanas periodā” [↑](#footnote-ref-33)
34. MK 2023.gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā” [↑](#footnote-ref-34)
35. MK 2023.gada 13.jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā” [↑](#footnote-ref-35)
36. MK 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā” [↑](#footnote-ref-36)
37. Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai [↑](#footnote-ref-37)